***** ΚΑΝΟΝΙΣΜΟΣ (ΕΟΚ) αριθ. 654/81 ΤΟΥ ΣΥΜΒΟΥΛΙΟΥ της 10ης Μαρτίου 1981 περί τροποποιήσεως του κανονισμού (ΕΟΚ) αριθ. 3179/78 «περί συνάψεως συμβάσεως από την Ευρωπαϊκή Οικονομική Κοινότητα περί της μελλοντικής πολυμερούς συνεργασίας στον τομέα της αλιείας του Βορειοδυτικού Ατλαντικού» ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43, την πρόταση της Επιτροπής, τη γνώμη της Συνελεύσεως (1), Εκτιμώντας: ότι η Κοινότης έχει εγκρίνει, με τον κανονισμό (ΕΟΚ) αριθ. 3179/78 του Συμβουλίου (2), τη σύμβαση περί της μελλοντικής πολυμερούς συνεργασίας στον τομέα της αλιείας του Βορειοδυτικού Ατλαντικού· ότι, σύμφωνα με το άρθρο ΧΧ παράγραφος 2 της συμβάσεως περί της μελλοντικής πολυμερούς συνεργασίας στον τομέα της αλιείας του Βορειοδυτικού Ατλαντικού, το Γενικό Συμβούλιο της Οργανώσεως Αλιείας του Βορειοδυτικού Ατλαντικού επέφερε, στις 7 Ιουνίου 1979, τροποποιήσεις στο παράρτημα ΙΙΙ αυτής της συμβάσεως , με ισχύ από 1ης Ιανουαρίου 1980, οι οποίες αφορούν τον καθορισμό των ορίων μεταξύ των στατιστικών υποζωνών που περιλαμβάνουν τα ύδατα μεταξύ της δυτικής ακτής της Γροιλανδίας και της ακτής του Καναδά· ότι, στη συνέχεια, το κείμενο της συμβάσεως τροποποιήθηκε από τον κανονισμό (ΕΟΚ) αριθ. 653/80 (3), η εφαρμογή του οποίου όμως περιορίστηκε μέχρι τις 31 Δεκεμβρίου 1980, διότι επρόκειτο για ενδιάμεσο μέτρο βάσει του άρθρου 103 της συνθήκης· ότι είναι, ως εκ τούτου, αναγκαίο να προβεί στην τελική τροποποίηση του κανονισμού (ΕΟΚ) αριθ. 3179/78, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα σημεία 1 περίπτωση α και 2 περίπτωση α του παραρτήματος ΙΙΙ της συμβάσεως περί της μελλοντικής μελλοντικής πολυμερούς συνεργασίας στον τομέα της αλιείας του Βορειοδυτικού Ατλαντικού, που δημοσιεύτηκε προσαρτημένη στον κανονισμό (ΕΟΚ) αριθ. 3179/78, τροποποιούνται σύμφωνα με το παράρτημα του παρόντος κανονισμού. Άρθρο 2 Ο κανονισμός (ΕΟΚ) αριθ. 653/80 καταργείται. Άρθρο 3 Ο κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος. Έγινε στις Βρυξέλλες, στις 10 Μαρτίου 1981.

[Source: multi_eurlex | Tokens: 2076]